Fundur í Delta deild 2. nóvember 2011  
Fundarstaður : Landmælingar Íslands á Akranesi. Fundurinn hófst kl 18:30 og lauk kl 20:00, en þá var haldið á veitingastaðin Galitó og öllu lokið, matur og happdrætti kl. 21.20   
Gestir á fundinum voru konur úr Etadeild, Reykjavík. Alls voru mættar 18 konur.

1. Formaður Deltadeildar Elísabet Jóhannesdóttir setti fundinn og bauð konur velkomnar og þá sérstaklega Etakonur. Formaður flutti kveðjur frá fjarstöddum félögum og bað síðan Jensínu Valimarsdóttur að tendra kertin. Að því loknu var fundargerð síðasta fundar lesin og samþykkt. Þá bað formaður konur að kynna sig, rík ástæða til þess þar sem gestir væru á fundinum.
2. Orð til umhugsunar flutti Arnbjörg Stefánsdóttir, skólastjóri Brekkubæjarskóla og fjallaði erindi hennar um stöðu kvenna og stöðu nýbúa á Íslandi. Kveikjan að erindi Arnbjargar var m.a. að hún hafði nýverið ásamt skólafólki á Akranesi setið fund um fjölmenningu með Önnu Kirovu, sérfræðingi á menntavísindasviði við háskólann í Alberta í Kanada.
3. Þá sagði Jóhanna Karlsdóttir, lektor á Menntavísindasviði H.Í frá 3ja mánaða námsdvöl sinni í Vancouver í Kanada, The University of British Columbia. Áhugi Jóhönnu á lífi frumbyggja leiddi hana til Kanada. Frumbyggjar hafa alltaf verið henni hugleiknir og rifjaði hún upp sögn um grænlenska formóður sína. Námsdvölin tengist rannsóknarverkefni Jóhönnu, Skóli án aðgreiningar. Um það verkefni má t.d. lesa í tímaritinu Uppeldi og menntun 2009, en þar er grein eftir Jóhönnu og Hafdísi Guðjónsdóttur, Látum þúsund blóm blómstra . Sjálfbærni voru lokaorð Jóhönnu.
4. Formaður sleit fundi kl. 20 og haldið á veitingastaðinn Galító. Yfir borðhaldi voru seldir happdrættirmiðar, fjáröflun deildarinnar. Sú heppna í þetta sinn var Dagný Emilsdóttir. Ánægjulegum fundið lokið og þökkum við gestunum kærlega fyrir komuna.

Halldóra Jónsdóttir ritaði fundargerð.